钦定古今图书集成/明伦汇编/官常典/第779卷 > 李叔虎〈从子长仁 子述 孙象〉
## 钦定古今图书集成/明伦汇编/官常典/第779卷 > 李叔虎〈从子长仁 子述 孙象〉

按《魏书》本传：“叔虎，渤海蓨人也。从祖金，世祖神麚中，
与高允俱被征，位至征南从事中郎。叔虎好学，博闻，
有识度，为乡闾所称。太和中，拜中书博士，与清河崔
光、河间邢峦并相亲友，转议郎。久之，迁太尉从事中
郎，转国子博士、本国中正，摄乐陵中正。性清直，甚有
公平之称。后兼散骑侍郎、太极都将。事讫，除高阳太”
守，固辞不拜。寻除显武将军、太尉高阳王雍谘议参
军事，雍以其器操重之。寻除假节，行华州事，为吏民
所称。永平四年卒，年五十四。赠冠军将军、南青州刺
史，谥曰穆。从子长仁，字景安，颇有学涉，举秀才，射策
高第，拜中书博士，转中书侍郎。累迁平南将军、沛郡
太守，仍为彭城太守。又从尉元讨定南境，赐爵延陵
男。征拜员外散骑常侍，使于刘准。行还，以疾除北海
内史，诏赐医药。凡在三郡，吏民安之。寻卒。武定中，赠
安南将军、七兵尚书、冀州刺史，男如故。叔虎子述，字
道兴，有学识。州举秀才，拜太常博士，使诣长安册祭
燕宣王庙。还，除尚书仪曹郎，赐爵蓨县男。稍迁建兴
太守，卒。述子象，字孟则。清简有风概，博涉群书。初袭

州太傅开府谘议参军、行北徐州事、本将军、光禄大
夫。齐文襄王引为开府谘议参军，加征东将军。兴和
二年，兼散骑常侍，使于萧衍。三年卒。赠骠骑大将军、
仪同三司、冀州刺史，谥曰“文简。”以子子贞预义之勤
也。